ત્યારે સંજુ ફિલ્મમાં ઘણા એવા પાસા પણ જોવા મળશે જેનાથી તેના ચાહકો અજાણ હશે. ફિલ્મના ડાયરેક્ટર અને પ્રોડ્યુસર રાજકુમાર હિરાણી કહે છે કે સંજય દત્તના જીવનને પરદે કંડારવા કોઈ કારણની જરૃર જ નથી. જો આવી ફિલ્મ બનાવવા મળે તો એક સુંદર તક કહેવાય. હકીકતમાં તો રાજુ મુન્નાભાઈ ફિલ્મનો નવો પાર્ટ બનાવવાની વાત લઈને સંજુ પાસે ગયા હતા. ત્યારે તેમને લાગ્યું કે મુન્નાભાઈ જેવી હશે તેવી લોકો જોઈ લેશે, પરંતુ જો સંજુના જીવન પર ફિલ્મ બનાવી વધુ રસપ્રદ રહેશે. રાજુની આ આરજૂ ત્યારે પૂરી થઈ જ્યારે સંજુબાબાએ પોતાની જીવન પર ફિલ્મ બનાવવાની વાતને સ્વીકારી. હવે રાજુ માટે પડકાર હતો સંજુની દરેક બાબતોને દર્શાવવાનો. કારણ કે રાજુના કહેવા પ્રમાણે ‘મારે સંજય સત્ય દર્શાવવો હતો, સારો નહીં. સંજય જેલમાંથી બહાર આવ્યા ત્યારે હું તેમને મળવા ગયો. સંજુ અને મેં સાથે ફિલ્મો કરી છે, પણ મહેશ માંજરેકર કે સંજય ગુપ્તા જેવી ખાસ મિત્રતા અમારી વચ્ચે ક્યારેય નહોતી.